b'\n_START_ARTICLE_\nTambora\n_START_PARAGRAPH_\nTamboras kalns (vai Tomboro) ir akt\xc4\xabvs stratovulk\xc4\x81ns, kas atrodas Sumbavas sal\xc4\x81, Indon\xc4\x93zij\xc4\x81. Sumbavas sala robe\xc5\xbeojas gan zieme\xc4\xbcos, gan dienvidos ar oke\xc4\x81nisko garozu. L\xc4\xabdz ar to Tamboras kalns ir izveidojies tie\xc5\xa1i virs subdukcijas zonas. Tamboras augstums no pamatnes ir 4300 m (virs j\xc5\xabras l\xc4\xabme\xc5\x86a tikai 2850 m), kas to padara par vienu no augst\xc4\x81kajiem kalniem vis\xc4\x81 Indon\xc4\x93zijas arhipel\xc4\x81g\xc4\x81. Kalns ir veidojies magmai ilgsto\xc5\xa1\xc4\x81 laika period\xc4\x81 izpl\xc5\xabstot no kalna iek\xc5\xa1ienes uz \xc4\x81ru. Tas norisin\xc4\x81s gadsimtiem ilgi, lai gan 1815. gada apr\xc4\xabl\xc4\xab notika viens no sp\xc4\x93c\xc4\xabg\xc4\x81kajiem vulk\xc4\x81nu izvirdumiem, k\xc4\x81ds jebkad re\xc4\xa3istr\xc4\x93ts, rezult\xc4\x81t\xc4\x81 izpl\xc5\xabstot lielam daudzumam lavas.'